b'\n_START_ARTICLE_\nCentral El\xc3\xa8ctrica de Vilanna\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta rectangular i teulada a dues vessants, sobreaixecat per permetre el pas de l\'aigua i salvar el desnivell del terreny. La part baixa del parament \xc3\xa9s recoberta amb c\xc3\xb2dols, seguidament un paredat de sola i la resta arrebossat. Les cornises i emmarcaments d\'obertures utilitzen el ma\xc3\xb3, la rajola vidriada i el trencad\xc3\xads (blanc i blau). L\'entorn est\xc3\xa0 enjardinat i pavimentat harm\xc3\xb2nicament amb l\'edifici._NEWLINE_\xc3\x89s un exemple d\'arquitectura industrial de l\'\xc3\xa8poca que malgrat ser funcional no descuida l\'est\xc3\xa8tica.\n_START_SECTION_\nHist\xc3\xb2ria\n_START_PARAGRAPH_\nA principis de segle Ramon Berenguer i de Llobet, Comte de Berenguer i Marqu\xc3\xa8s de Garcillano, promociona la construcci\xc3\xb3 de dues centrals el\xc3\xa8ctriques al terme de Bescan\xc3\xb3, aquesta i la Central El\xc3\xa8ctrica de Bescan\xc3\xb3. L\'edifici fou dissenyat per l\'arquitecte Joan Roca i Pinet i la maquin\xc3\xa0ria de l\'enginyer B. Thomas Sala de "Construcciones Hidr\xc3\xa1ulicas e Industriales". Entr\xc3\xa0 en funcionament el 1906. L\'any 1943 l\'arquitecte J. Esteve project\xc3\xa0 una terrassa i marquesina al mur de ponent que no s\'arrib\xc3\xa0 a realitzar.'